**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2014. augusztus 6-án (szerdán) 13.30 órakor megtartott rendkívüli ülésén.

**Jelen vannak:** Eged István FIDESZ-KDNP polgármester

Barta Gábor képviselő

Szántó Árpád képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor

Braun József pénzügyi oszt. vez.

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből mind a 6 fő jelen van. Az ülést megnyitja.

**NAPIRENDI PONTOK**

1. Napelemes pályázat

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

Napelemes pályázat.

**Eged István FIDESZ-KDNP polgármester**

Tájékoztatja a jelenlévőket, hogy szeretné, ha indulnának KEOP-2012-4.10.0/N kódszámú napelemes pályázaton. A Közbeszerzési Bíráló Bizottság már tárgyalta a pályázat elkészítésére benyújtott ajánlatokat.

A pályázat kiírásának pontos dátumáról csak most szereztek tudomást azért kellett ilyen gyorsan összehívni egy rendkívüli testületi ülést.

Több intézményt be akarnak vonni ebbe a projektbe.

Kérdezi, hogy ezzel a napirendi ponttal kapcsolatban van-e kérdés, észrevétel?

Amennyiben nincs kéri, hogy aki egyetért a induljanak a Közbeszerzési Bíráló Bizottság ajánlásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta :

**Pétervására Város Önkormányzat képviselőtestületének 104/2014. (VIII.6.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) a Bíráló Bizottság ajánlása alapján a KEOP-2012-4.10.0/N kódszámú, Pétervására Művelődési Ház, Pétervásárai Közös Polgármesteri Hivatal, Pétervására Időskorúak Otthona és Napközi otthonos Óvoda tetőfelületén napelemes rendszer tervezése és telepítése(kivitelezése) tárgyú közbeszerzési eljárásban az ajánlattevők ajánlatát érvényesnek és az ajánlattevőket alkalmasnak nyilvánítja, a közbeszerzési eljárást pedig eredményessé nyilvánítja.

2. A Képviselőtestület a közbeszerzési eljárás nyerteseként a formai és tartalmi szempontból érvényes, legalacsonyabb ellenszolgáltatást tartalmazó ajánlatot benyújtó Fehér Energia Kft. 1016 Budapest Hegyalja út 23. szám alatti céget bízza meg nettó 29.750.922,-Ft azaz Huszonkilencmillió-hétszázötvenezerkilencszázhuszonkettő forint, bruttó 37.783.671,-Ft, azaz Harminchétmillió-hétszáznyolcvanháromezerhatszázhetvenegy forint összegben.

3. A Képviselőtestület felhatalmazza a polgármestert, hogy a Kft.-vel a megbízási szerződést írja alá.

Határidő: azonnal

Felelős: polgármester

**Eged István FIDESZ-KDNP polgármester**

Kérdezi, hogy van-e még kérdés, hozzászólás? Amennyiben nincs, megköszöni a jelenlévők munkáját és az ülést bezárja.

**K.m.f.**

**Eged István Dr. Varga Attila**

polgármester jegyző